MLDataScientist/Wikipedia-uzbek-2024-05-01 huggingface dataset:
Irakli Rukhadze

Irakli Rukhadze (Gruzincha: ირაკლი რუხაძე; 1996-yil 28-oktyabr, Tbilisi) – Gruziyalik futbolchi, hujumkor yarim himoyachi pozitsiyasida oʻynaydi. Oʻzbekiston Superligasi ishtirokchisi, Olmaliqning „OKMK“ jamoasida oʻynaydi.

Futbolchilik faoliyati 
2023-yil 3-fevral Irakli „Samgurali“ jamoasi bilan xayrlashdi va Olmaliqning „OKMK“ jamoasi bilan shartnoma imzoladi. Olmaliq jamoasi tarkibida yarim mavsum oʻynaganidan soʻng Gruziyaning „Telavi“ jamoasiga yarim yilga ijaraga berilgan.

Terma jamoadagi faoliyati

Manbalar

Havolalar 

 Irakli Rukhadze OʻzPFL saytida

 Irakli Rukhadze Transfermarkt saytida

Yashayotgan insonlar
Gruziya erkak futbolchilari
Erkak futbol yarim himoyachilari
AGMK futbolchilari
Oʻzbekistondagi chet ellik erkak futbolchilar
Oʻzbekiston Superligasi futbolchilari
Shahrom Samiev

Shahrom Tagoymurodovich Samiyev (; 2001-yil 8-fevral) – tojikistonlik professional futbolchi, hozirda Oʻzbekiston Superligasining „Andijon“ klubida toʻp suradi.

Klub karerasi

Istiqlol 
2019-yilda Samiyev „Istiqlol“ jamoasi bilan shartnoma imzolagandi.

Rubin Qozon 
2020-yil 14-fevral kuni „Istiqlol“ jamoasini Samiev tark etib, Qozonning „Rubin“ klubiga bepul transfer amlag oshirilganini eʼlon qilgan. 2020/2021-yilgi mavsumda Rossiya Premer-ligasida 8 nafar xorijlik oʻyinchining yangi chegarasi joriy etildi va klub uni ligada roʻyxatdan oʻtkazmadi.

Sherif Tiraspol 
2020-yil 17-avgustda Samiev Qozonning „Rubin“ klubini tark etib, „Sherif Tiraspol“ bilan shartnoma imzoladi va shu zahotiyoq „Dinamo-Auto Tiraspol“ klubiga yil oxirigacha ijaraga berildi.

Torpedo-BeIAZ Jodino 
2021-yilning 2-iyulida Samiev Sherif Tiraspolni tark etdi va Belarus Premyer-ligasining „Torpedo-BelAZ Jodino“ klubi bilan shartnoma imzolagan.

Islok Minsk 
2022-yilning 24-iyulida Samiev hamkasbi Belarus Premyer-ligasi klubi „Isloch Minsk“ jamoasiga oʻtdi.

Zimbru Kishinyov 
2023-yilning fevralida u Moldova Superligasining „Zimbru Kishinyov“ klubi bilan shartnoma imzoladi.

Andijon 
2024-yilning fevral oyida Oʻzbekiston Superligasining „Andijon“ jamoasi bilan shartnoma imzolagan.

Terma jamoadagi faoliyati 
Samiyev 2019-yilning 7-iyun kuni Afgʻonistonga qarshi oʻyinda (1:1) hisobni tenglashtirgan edi.

Faoliyat statistikasi

Klub

Xalqaro 

2024-yil 28-yanvarda oʻtkazilgan oʻyindagi aniq statistika

Terma jamoadagi gollar 

 Ballar va natijalar birinchi boʻlib Tojikistonning gollar sonini sanab oʻtadi.

Yutuqlar

Klub 
Istiqlol

 Tojikiston ligasi: 2019
 Tojikiston kubogi: 2019
 Tojikiston Superkubogi: 2019

Xalqaro 
Tojikiston

 Qirol kubogi: 2022
 Merdeka turniri: 2023

Manbalar

Havolalar 

 
 

2001-yilda tugʻilganlar
Yashayotgan insonlar
Futboldagi erkak hujumchilar
Tojikistonlik erkak futbolchilar
Istiqlol Dushanbe klubi futbolchilari
FC Rubin Qozon futbolchilari
FC Zimbru Chișinău futbolchilari
FC Sheriff Tiraspol futbolchilari
Andijon klubi futbolchilari
Tojikiston Oliy Ligasi futbolchilari
Moldova Super Ligasi futbolchilari
Belarus Premyer-ligasi futbolchilari
Oʻzbekiston Superligasi futbolchilari
Rossiyadagi chet ellik erkak futbolchilar
Belorussiyadagi chet ellik erkak futbolchilari
Moldovadagi chet ellik erkak futbolchilar
Oʻzbekistondagi chet ellik erkak futbolchilar
Tojikiston milliy terma jamoasi erkak futbolchilari
Osiyo Kubogi 2023 futbolchilari
Often

"Often" – kanadalik qoʻshiqchi The Weekndning qoʻshigʻi. U 2014-yil 31-iyulda ikkinchi studiyaviy albomi Beauty Behind the Madnessning (2015) bosh singli sifatida chiqarildi. Qoʻshiq turkiyalik qoʻshiqchi Nükhet Duruning „Ben Sana Vurgunum“ qoʻshigʻidan semplni oʻz ichiga oladi.

„Often“ Billboard Hot 100 ning eng yaxshi 60 taligiga va Canadian Hot 100 ning eng yaxshi 70 ligiga kirdi. Qoʻshiq 2015-yilgi Much Music Video Awardsda ikkita, „Yil videosi“ va „Eng yaxshi rejissyor“ mukofotlariga sazovor boʻldi.

Tarixi 
The Weeknd dastlab „Often“ni faqat SoundCloud striming xizmatida 2014-yil 25-iyunda chiqardi. Qoʻshiq bir oy oʻtib, 31-iyulda Apple Musicda rasman chiqdi.

Kompozitsiya 
Musicnotes.com saytida Songs Music Publishing tomonidan chop etilgan maʼlumotlarga koʻra, „Often“ G minor kalitida yozilgan va daqiqasiga 68 bit tezlikka ega. The Weekndning ovoz diapazoni F4 dan G5 gacha.

Tijoriy koʻrsatkichlar 
Qoʻshma Shtatlarda „Often“ 2014 yil 1-noyabr haftasida AQShning Billboard Hot 100 chartida 97-oʻrinda debyut qildi. 2015-yil 7-fevral haftasida qoʻshiq 59-raqamga koʻtarildi. Qoʻshiq chartda jami 20 hafta davomida qoldi. 2016-yil 7-dekabrda singl Amerika Qoʻshma Shtatlarda uch million donadan ortiq sotuvlar va strim ekvivalent birliklari uchun Amerika Yozuv Industriyasi Assotsiatsiyasi (RIAA) tomonidan uch karra platina sertifikatiga ega boʻldi.

Kanadada qoʻshiq 2014-yil 1-noyabr haftasida Canadian Hot 100 chartida 95-oʻrinda debyut qildi. 2015-yil 28-fevral haftasida u chartda 69-oʻrinni egalladi. Qoʻshiq chartda jami 20 hafta qoldi. Singl Kanadada 40 000 dan ortiq nusxada sotilgani uchun Music Canada tomonidan oltin sertifikatga ega boʻldi.

Musiqiy video 
2014-yil 21-avgustda „Often“ qoʻshigʻiga videoklip chiqdi.

Remikslar 
Rasmiy remiksda Rick Ross va Schoolboy Q ning qoʻshimcha kupletlari mavjud. Norvegiyalik prodyuser va DJ Kygoning yana bir remiksi ham chiqqan.

Chartlar

Haftalik chartlar

Yil yakunlari boʻyicha chartlar

Sertifikatsiya

Chiqarilish tarixi

Manbalar 

The Weeknd qoʻshiqlari
2014-yil qoʻshiqlari
Ingliz tilidagi qoʻshiqlar
Islom Azad universiteti (Tabriz)

Islom Azad universiteti, Tabriz filiali (IAUT) () Eron Islom Azad universitetining Tabriz shahridagi eng katta va ikkinchi eng qadimgi filiali. Islom Azad universitetlarining global universitet reytingi US News boʻyicha 394 va CWUR reytingiga koʻra 342 natijan qayd etadi. Tabriz filiali psixologiya va arxitektura yoʻnalishi boʻyicha eng yaxshi filial hisoblanadi.

Yutuqlari 
Islom Azad universitetining Tabriz filiali quyidagi yutuqlarga erishgan:

 Islom Azad universitetining 400 ga yaqin filiallari orasida 4-oʻrinda va Scimago institutlari reytingi boʻyicha Erondagi barcha universitetlar orasida 41-oʻrinda.
 Saudiya Arabistonida Baytulloh al-Harom ziyoratchilari xalqaro musobaqalarida 2-oʻrinni egallagan.
 Eron milliy botanika bogʻining kirish eshigini loyihalashda 1-oʻrinda.
 Eronda IAUning birinchi yosh tadqiqotchilar klubini tashkil etgan.
 AQSHning xalqaro beton kub musobaqalarida 2-oʻrinni egallagan.
 Malayziya Fanlar vazirligi tomonidan oʻtkazilgan XVIII ixtirolar va innovatsiyalar festivalida talabalari kumush medal sohibi boʻlgan.
 Xorvatiyada boʻlib oʻtgan 7-xalqaro zamonaviy ixtirolar va texnologiyalar tanlovida 3-oʻrinni egallagan.
 Tabriz Islom Azad universiteti (Ali Bahoriy) talabalaridan biri Shveytsariyadagi xalqaro musobaqalarda oltin medalni qoʻlga kiritgan.
 Janubiy Koreyadagi 200 ta davlat orasidan Tabriz yosh tadqiqotchilar klubi aʼzosi tomonidan jahon ixtirochi ayollarining ikkita oltin medali, haykali va faxriy diplomini qoʻlga kiritgan.
 Elsevier institutining Scopus 2014 mukofotini eronlik yosh olim sifatida Tabriz Islom Azad universiteti akademik aʼzosi doktor Muhammadali Behnejodiy qoʻlga kiritgan.
 Tabriz Islom Azad universiteti talabalari Xorvatiyaning Zagreb shahrida oʻtkazilgan 12-xalqaro ixtirolar festivalida oltin va kumush medalni qoʻlga kiritgan
 Thomson Reuters (ISI) ga qarashli ESI institutining yanvar oyidagi jahon olimlari reytingiga oid soʻnggi hisobotiga koʻra, Tabriz Islom Azad universitetining ikki akademik aʼzosi, doktor Muhammadali Behnejodiy va doktor Nosir Modirshahla xalqaro olimlar sifatida tanishtirilgan. Bu faoliyat 2004-yil 1-dan 2014-yil 30-dekabrgacha davom etgan.

Galereya

Manbalar

Havolalar 

 IAUTning rasmiy veb-sayti 

Tabrizda taʼlim
Islom Azad universitetining filiallari
Tabrizdagi bino va inshootlar
Islom Azad universiteti (Tabriz fan va tadqiqot boʻlimi)

Islom Azad universiteti, Tabriz fan va tadqiqotlar boʻlimi, (forscha:دانشگاه آزاد اسلامی واحد علوم و تحقیقات تبریز) (shuningdek norasmiy ravishda OTT deb ham yuritiladi) Tabrizda joylashgan koʻplab Islom Azad universiteti va Tabrizda joylashgan kampuslardan biridir. Universitetda 3000 ga yaqin talaba, shu jumladan aspirantlar tahsil oladi. Universitet 2007-yilda tashkil etilgan.

Manbalar 

Islom Azad universitetining filiallari
Tabrizda taʼlim
Tabrizdagi bino va inshootlar
Islom Azad universiteti (Tafresh)

Islom Azad universiteti Tafresh filiali – Eron Islom Azad universitetlarining filiali hisoblanadi. U Tehrondan 222 kilometr janubi-gʻarbdagi Tafresh shahrida joylashgan. Ushbu universitetda 3000 dan ortiq talaba va 100 dan ortiq professor-oʻqituvchilar faoliyat olib boradi. Universitetda 20 xil yoʻnalish mavjud.

Yana qarang 

 Tafresh universiteti
 Eronda oliy maʼlumot
 Eron universitetlari roʻyxati

Manbalar

Havolalar 

 Islomiy Azad universiteti – Tafresh filiali rasmiy veb-sayti 
 Tafresh Azad universiteti haqida, fors tilida

Tafresh
Islom Azad universitetining filiallari
Islom Azad universiteti (Tehron stomatologiya boʻlimi)

Islom Azad universiteti Tehron stomatologiya boʻlimi (forscha:دانشگاه آزاد اسلامی واحد دندانپزشکی تهران) Eronning Tehron shahrida joylashgan universitet boʻlib, Islom Azad universitetining stomotologiya fanini oʻrganishga bagʻishlangan boʻlimidir.

Yana qarang 

 Islom Azad universiteti

Manbalar 

Tehrondagi universitetlar
Islom Azad universitetining filiallari
Stomatologiya maktablari
Al-Qontoro masjidi

Al-Qontoro masjidi (), Al-Madhun masjidi () yoki Qobil masjidi () – Saudiya Arabistonining Toif shahridagi al-Mathna mahallasida joylashgan masjid. 19-asrda Usmonlilar davridan qolgan. Sharif Abdulmuttalib ibn Gʻolib davrida qurilgan masjid Muhammad paygʻambar va Zayd ibn Horisa keyin Makkaga qaytayotganlarida mevali bogʻda dam olgan joylardan birida qurilgani taxmin qilinadi. 620-yillar atrofida qaygʻu yilida Toif rahbarlari va aholisi tomonidan ularni haydab chiqarishdi.

Makkaga Haj va Umra ziyoratlarini bajarish uchun yoʻl olgan ziyoratchilar tez-tez ziyorat qilib, masjidda namoz oʻqiydilar.

Tarix 
Masjid 19-asr oʻrtalarida Sharif Abdulmuttalib ibn Gʻolib hukmronligi davrida, Taif Usmonlilar imperiyasining Habesh Eyaleti tarkibiga kirganda qurilgani aytiladi. U oʻz nomini al-Madhun togʻidan olgan.

Manbalar 

Toifdagi masjidlar
Islom Azad universiteti (BAA)

Islomiy Azad universiteti, BAA filiali () qisqacha Dubay Azad universiteti () nomi bilan ham tanilgan. Birlashgan Arab Amirliklarining Dubay shahrida joylashgan yirik xususiy tadqiqot universiteti boʻlib, 1982-yilda tashkil etilgan. Bu Islom Azad universiteti tizimining xalqaro kampuslaridan biri hisoblanadi.

Dubay Azad universiteti universitet tizimlari orasida ingliz tilidagi oliy taʼlim muassasasidir.

Shuningdek, BAA filiali 2017-yilda Dubayda ASAIHL xalqaro sammitini oʻtkazishga erishgan va unda mezbonlik qiligan.

Dubayda ushbu universitet filiali tashkil etilganidan buyon 34 yil davomida turli taʼlim yoʻnalishlari boʻyicha 4 million talaba oʻqishni tamomlagan.

Oʻqish sohalari 
2012-yilda BAA filiali Bilim va inson taraqqiyoti boshqarmasi (KHDA) tomonidan turli taʼlim yoʻnalishlarida 12 ta fan boʻyicha litsenziya bilan taqdirlangan.

Talabalar soni 
2017-yilga kelib Azad universitetining xorijdagi filiallarida 571 nafar magistr va PhD talabalari tahsil olgan.

Eronlik boʻlmagan talabalar 
Islomiy Azad universitetida eronlik boʻlmagan talabalar soni jami 8123 nafar boʻlib, ulardan 6381 nafari mamlakat ichida, 1742 nafari esa xorijdagi filiallarda ish bilan taʼminlangan.

Tadqiqot markazlari 
Dubayning Azad universitetida 48 dan ortiq tadqiqot markazlari mavjud, jumladan:

 Nanotexnologiyalar markazi
 Biotexnologiya markazi
 Plazma fizikasi tadqiqot markazi
 Xalqaro oliy fanlararo tadqiqot markazi
 Ilgʻor fan va texnologiyalar markazi (CAST)
 Muayyan filiallarda suv tadqiqot markazlari

Yana qarang 

 Islom Azad universiteti

Manbalar 

Islom Azad universitetining filiallari
Koordinatalar Vikimaʼlumotlarda
Dubaydagi universitet va kollejlar
Qirol Saud masjidi

Qirol Saud masjidi () – Jidda shahridagi eng katta masjid. Jiddaning Al-Sharofiya tumanida joylashgan.

Masjid Abdulvohid Al-Vakil tomonidan ishlab chiqilgan va 1987-yilda qurib bitkazilgan. Asosan gʻishtdan qurilgan va 9,700 kvadrat metr maydonni egallaydi. Namoz zali  . Eng katta gumbazning kengligi  va balandligi . Minora balandligi .

Galereya

Yana qarang 

 Saudiya Arabistonidagi masjidlar roʻyxati
 Masjidlar roʻyxati
 Saudiya qirollari nomi bilan atalgan narsalar roʻyxati

Manbalar 

Saudiya Arabistonidagi sunniy masjidlar
Koordinatalar Vikimaʼlumotlarda
1987-yilda qurib bitkazilgan masjidlar
Jiddadagi masjidlar
Al-Qiblatayn masjidi

Al-Qiblatayn masjidi () – Saudiya Arabistonining Madina shahridagi masjid.

Tarixi 
Al-Qiblatayn masjidi Muhammad paygʻambar hayotlik davrida qurilgan va eng birinchi masjidlardan biridir. Bu masjid musulmon urf-odatlarida muhim ahamiyatga ega, chunki bu yerda Muhammadga Allohdan vahiy kelib, Kaʼbani qibla sifatida qabul qilishni buyurgan. Bundan oldin Quddus Islomning qiblasi boʻlgan. Musulmonlar Makkada, shuningdek, Madinada 17-18 oy boʻlganlarida, Quddus tomon namoz oʻqigan).

Manbalar 

Madinadagi masjidlar
Sahobi daraxti

Sahobi daraxti, shuningdek, al-Buqayaviyya daraxti (muborak daraxt) () – Iordaniyaning Safaviy shahrida joylashgan 1500 yoshli daraxt. Iordaniya poytaxti Amman shahridan 156 km uzoqlikda, Makka va Damashq shaharlari oʻrtasidagi eski savdo yoʻlida joylashgan. Avvallari savdo va boshqa turdagi karvonlar aynan shu yoʻl orqali qatnovlarini amalga oshirgan.

Diniy ahamiyati 
Savdo karvonlaridan biri Makkadan Suriya tomon ketayotganida Muhammad ham ushbu karvondagilar orasida bor edi. Oʻshanda boʻlajak paygʻambar 12 yoshda boʻlib, amakisi Abu Tolib ibn Abdulmuttalib bilan birga edi. Karvon toʻxtagan paytda Muhammad shu daraxtning soyasi ostida oʻtiradi. Bir qancha islomiy manbalarga koʻra aynan shu daraxt ostida rohib Bahira Muhammadning paygʻambar ekanligini bashorat qilgan.

Sahobi daraxti joylashgan hudud Iordaniyaning turistik diqqatga sazovor joyi boʻlib, har yili koʻplab musulmonlar daraxtni koʻrish va ziyorat qilish uchun tashrif buyurishadi.

Himoya 
Iordaniya qiroli Abdulloh daraxtni himoya qilish maqsadida uning atrofiga panjara oʻrnatishni buyurgan.

Manbalar 

Muhammadning hayoti
Tohir Malodustov

Tohir Malodustov (; 2000-yil 12-sentyabr) – tojikistonlik professional futbolchi, hozirda „Xoʻjand“ jamoasida toʻp suradi.

Futbolchilik faoliyati 
2021-yilgi mavsumda Oʻzbekiston Pro ligasida ishtirok etgan „Buxoro“ klubi tarkibida oʻynagan.

Terma jamoadagi faoliyati 
Malodustov 2019-yilning 10-iyulida KXDRga qarshi oʻyinda kattalar safida debyut qilgandi.

Faoliyat statistikasi

Xalqaro 

2021-yil 1-fevralda oʻtkazilgan oʻyindagi aniq statistika

Manbalar 

2000-yilda tugʻilganlar
Yashayotgan insonlar
Futboldagi erkak hujumchilar
Tojikistonlik erkak futbolchilar
Tojikiston milliy terma jamoasi erkak futbolchilari
Tojikiston Oliy Ligasi futbolchilari
Oʻzbekiston Pro ligasi futbolchilari
Buxoro klubi futbolchilari
Xoʻjand klubi futbolchilari
Oʻzbekistondagi chet ellik erkak futbolchilar
Al-Gʻomama masjidi

Al-Gʻomama masjidi () – Saudiya Arabistonining Madina shahridagi eng qadimiy masjidlardan biri. Muhammad 631-yilda hayit namozini oʻqigan joyda joylashgan. Bir muncha vaqt bu masjid Al-Masjid an-Nabaviyga yaqin boʻlgani uchun 5 vaqt namoz uchun yopiq edi.

Manzili 
U Masjid an-Nabaviyning As-Salom eshigidan 500 metr gʻarbda joylashgan.

Etimologiyasi 
„Gʻomama“ bulut maʼnosini bildiradi va Muhammad bu yerda namoz oʻqiganlarida shaharni yomgʻir bulutlari qoplagani rivoyat qilinadi.

Tarixi 
Masjid xalifa Umar ibn Abdulaziz davrida hijriy 86–93-yillar oraligʻida qurilgan. Milodiy 1340-yilda Makka sharifati davrida Sulton Hasan bin Muhammad bin Qalavon Ash-Shalihiy tomonidan taʼmirlangan. 1622-yilda Sharif Sayfuddin Inal Al-Aloiy tomonidan taʼmirlangan.

1859-yilda Usmonlilar davrida Sulton Abdulmajid I davrida yangi asbob-uskunalar yordamida qayta taʼmirlangan va koʻrinishi bugungi kunga ozmi-koʻpmi oʻxshardi. Shundan soʻng Sulton Abdulhamid II davrida va Saudiya hukumati tomonidan qayta taʼmirlangan.

Tavsif 
Masjid toʻrtburchak shaklda boʻlib, kirish eshigi va namozxona boʻlgan ikki qismdan iborat. Kirish eshigi ham toʻrtburchak shaklda boʻlib, uzunligi 26 metr, eni 4 metr boʻlib, fasadga beshta gumbazsimon doira chizilgan. Namozxonaning uzunligi 30 metr, kengligi 15 metr boʻlib, doira shaklida oltita gumbazli. Eng katta gumbaz mehrob tepasida joylashgan.

Yana qarang 

 Saudiya Arabistonidagi masjidlar ro'yxati
 Masjidlar roʻyxati
 Madinadagi masjidlar ro'yxati

Manbalar 

Saudiya Arabistonidagi sunniy masjidlar
Madinadagi masjidlar
Koordinatalar Vikimaʼlumotlarda
Quba masjidi

Quba masjidi () – Saudiya Arabistonining Hijoz mintaqasida, Madina shahrida joylashgan masjid. 7-asrda, Muhammadning hayot davrida qurilgan. Dunyodagi birinchi masjid ekanligi, Muhammadning Madinaga hijrat qilish kunining ilk kunida qurilganligi aytiladi. Uning birinchi toshini paygʻambar qoʻygani, inshootni esa uning hamrohlari qurganligi taʼkinlanadi.

Tarixiy islomiy matnlarga koʻra, Muhammad bu masjidda 14 kun davomida qasr namozini oʻqigan (, qisqa namoz). Dastlab, masjid Madinadan  uzoqlikda Quba qishlogʻida qurilgan.

Galereya

Yana qarang 

 Islomdagi eng muqaddas joylar
 Islom arxitekturasi
 Masjidlar roʻyxati
 Saudiya Arabistonidagi masjidlar roʻyxati
 Islom san'ati
 Ozarbayjondagi Kuba
 Musulmonlar tarixining xronologiyasi

Manbalar

Havolalar 

 Qubo, Madina masjidining fazilatlari – Ibn Kasir tafsiri va boshqa sahih hadislardan olingan.
Madinadagi masjidlar
Koordinatalar Vikimaʼlumotlarda
Suriyadagi islomiy qoʻzgʻolon

Suriyadagi islomiy qoʻzgʻolon ( „Musulmon birodarlar qoʻzgʻoloni“) – 1976–1982-yillarda Suriyada sodir boʻlgan, asosan Musulmon birodarlar tashkilotiga aʼzo boʻlgan sunniy islomchilarning qurolli qoʻzgʻoloni. Islomiy hujumlar asosan hukmron Baʼs partiyasiga, hamda alaviy musulmonlariga qarshi qaratilgan edi, chunki mamlakat prezidenti va davlatning koʻplab mas’ul arboblari, Baʼs partiyasi va Suriya xavfsizlik xizmati vakillaridan edi. Qoʻzgʻolonning eng mashhur epizodi hukumat qoʻshinlarining Xama shahriga bostirib kirishi boʻlib, turli maʼlumotlarga koʻra, 2 mingdan 40 minggacha odam halok boʻlgan.

„Musulmon birodarlar“ning „Baʼs“ bilan ilk toʻqnashuvi 1963-yilda davlat toʻntarishi natijasida hokimiyat tepasiga kelganidan koʻp oʻtmay boshlangan. 1964-yilda „Musulmon birodarlar“ harakatining mamlakatdagi faoliyati taqiqlangan edi.

1976-yilda Suriya Livanni bosib olganidan koʻp oʻtmay, yuqori martabali alaviylar tomonidan suriyaliklarga bir qator suiqasdlar sodir etildi. Hukumat qotilliklarda „Musulmon birodarlar“ni aybladi. 1979-yilda „Musulmon birodarlar“ Halabdagi harbiy maktabda oʻnlab alaviy kursantlarini oʻldirishni uyushtirdilar. Bu voqealar Baʼschilar va alaviylarga qarshi keng koʻlamli terrorchilik faoliyatining boshlanishi edi. Birgina Halabning oʻzida 1971–1981-yillar oraligʻida 300 kishi, asosan alaviylar va Baʼs aʼzolari oʻldirilgan.

1980-yil mart oyida Suriya boʻylab ommaviy koʻcha namoyishlari oʻtkazildi va koʻp bora politsiya bilan toʻqnashuvlarga sabab boʻldi. Namoyishlarda islomchilar ham, dunyoviy tashkilotlar ham qatnashgan. Rasmiylar bunga javoban norozilik namoyishlarini zirhli texnika va vertolyotlar koʻmagida qoʻshinlar yordamida bostirishgan.

Konservativ va islomiy tashkilotlarning asosiy tayanchi Xama shahri edi. 1982-yilda hukumat qoʻshinlari isyonkor shaharni egallab olishdi. Xama qoʻlga kiritilgach, „Musulmon birodarlar“ning faoliyati asta-sekin toʻxtadi.

Adabiyot 

 Karre, Olivye va Jerar Michaud. Les Frères musulmonlari : Misr va Suriya (1928-1982). Parij: Gallimard, 1983 yil.
 Seale, Patrik, Asad, Yaqin Sharq uchun kurash, Kaliforniya universiteti matbuoti, 1989 yil.

Manbalar 

Suriya
Baʼs partiyasi
Gulnoza Odilova

Gulnoza Odilova (toʻliq ismi: Odilova Gulnoza Komiljonovna; Qarshi shahri, Oʻzbekiston SSR) – shoira va tarjimon, filologiya fanlari doktori, Toshkent Kimyo xalqaro universiteti professori, Oʻzbekiston Gastronomik turizmi assotsiatsiyasi raisi va „Shuhrat“ medali sohibasi. Xotin-qizlar uchun „Phd sari qadam“ loyihasi tashabbuskori. Shuningdek, ilk pazandachilik ensiklopediyasi boʻlgan „Lazzatli Oʻzbekiston“ loyihasi koordinatori.

Biografiyasi 
1984-yil Qarshi shahrida tugʻilgan. Qarshi shahridagi 3-sonli maktabda tahsil olgan. 2006-yil Qarshi davlat universiteti magistraturasi imtiyozli diplom bilan tamomlagan. Diplom boʻyicha mutaxassisligi – tarjima nazariyasi va amaliyoti. 2011-yil 27 yoshida Qashqadaryo viloyatida eng yosh olima sifatida filologiya fanlari nomzodi boʻlgan.

Faoliyati 

Gulnoza Odilova 2018–2021-yillarda Wisconsin- Madison universitetining zamonaviy oʻzbek adabiyotida taom diskursi va ikki tillik poetik lugʻat yaratish mavzusida maʼruzalar oʻqigan. 2022-yil 11-noyabr kuni Malta davlat universitetida maʼruza oʻqigan. U, shuningdek, „Oʻzbek va ingliz tillarining elektron poetik lugʻatini yaratish“ loyihasi oʻtkazilishi tashabbusi bilan chiqqan. Gulnoza Odilova taomlar nomlanishi, atamalar masalasida ham kamchiliklar mavjud ekanligini va bu borada ishlar qilinishi kerakligini taʼkidlagan. Tarjimon sifatida Mark Eduard Riz tomonidan ingliz tiliga oʻgirilgan „Oʻtkan kunlar“ romanini eʼtirof etib, avvalgi tarjimalardagi milliylikni ifodalovch vositalar qayta yaratilmaganligini tanqid qilgan.

Gulnoza Odilova 1 ta darslik, 2 ta monografiya, 1 ta oʻquv va 1 ta uslubiy qoʻllanma va 80 dan ortiq ilmiy maqolalarning muallifi.

Ijodi 
Gulnoza Odilovaning „Mitti shamchiroq“, „Koʻngil kengliklari“ sheʼr va tarjimalardan iborat toʻplamlari nashr etilgan.

Manbalar 

1984-yilda tugʻilganlar
Qarshida tugʻilganlar
Shuhrat medali sohiblari
Qashqadaryoda tugʻilganlar
Halol turizm

Halol turizm va dam olish – bu musulmonlarga islom normalariga muvofiq dam olish imkoniyatini beruvchi turizm turi. Halol turizm uchun turar joyga faqat alkogolsiz ichimliklar taklif qiladigan mehmonxonalar taqdim etiladi, hamda barcha taomlar halol standartiga javob beradi. Erkaklar va ayollar uchun alohida infratuzilma bilan jihozlangan: basseynlar, kurortlar, plyajlar va boshqalar. Ixtisoslashgan mehmonxonalar va Musulmonlar uchun kurortlar asosan Turkiyada joylashgan. Malayziya, BAA, Misr va boshqa baʼzi mamlakatlarda turizmning ushbu turi boʻyicha alohida takliflar mavjud.

Sanab oʻtilgan xususiyatlarga qoʻshimcha ravishda, halol dam olish maskanlarida namoz vaqtlari eʼlon qilinadi, hamda namozxonalar, hatto baʼzilarida masjidlar ham mavjud. Mehmonlarga islom tarixiga oid joylarga maxsus ekskursiya dasturlari ham taklif etiladi. Kechki vaqtni maroqli oʻtkazish uchun islom normalariga mos keluvchi koʻngilochar tadbirlar tashkil etiladi.

Koʻpgina xalqaro mehmonxonalarda shariat qonunlari asosida soʻyilgan hayvonlardan tayyorlanadigan va tarkibida islom dini taqiqlagan hech qanday qoʻshimchalar, masalan, spirt boʻlmagan halol taomlar taqdim etiladi. Ammo hamma mehmonxonalarda ham erkaklar va ayollar uchun alohida joylar mavjud emas.

2007-yilda World Travel Marketda Euromonitor International marketing tashkiloti halol turizmning ulkan salohiyatini, ayniqsa Yaqin Sharqqa eʼlon qildi. Hisobotda, shuningdek, yoʻlovchilarga halol taomlar bilan taʼminlash, namoz vaqtlarini bildirish, oʻrindiq choʻntaklarida Qur’on boʻlishi, erkak va ayollarni alohida boʻlimlarga joylashtirish mumkin boʻlgan halol havo sayohati bozori uchun katta imkoniyatlar mavjudligi aytiladi.

Mashhurlik ortib borayotganligi sababli, halol mehmonxonalar turli mamlakatlardan musulmon mijozlarga tarjima va xizmat koʻrsatishi mumkin boʻlgan tegishli mutaxassislarni yollashmoqda.

Dunyoga mashhur The Economist jurnalida 2013-yil may oyida chop etilgan halol biznes haqidagi maqolada shunday deyiladi: „Halol sanoatining rivojlanishi nafaqat halol mahsulotlar ishlab chiqarish, balki halol xizmatlar koʻrsatishda ham… kompaniya sayyohlarni erkaklar va ayollar uchun alohida basseyn va plyajlari boʻlgan, faqat halol oziq-ovqat va alkogolsiz ichimliklar bilan xizmat qiluvchi turk kurortlariga joylashtiradi. Sayyohlar, shuningdek, shaxsiy basseyn va quyoshda choʻmilish zonasi boʻlgan hashamatli villalarni ijaraga olishlari mumkin“.

Manbalar 

Islom